als_Latn dik_Latn sag_Latn
Aktori i njohur i “Portokallisë”, Bes Kallaku, këto ditë publikoi një video ku ironizonte vrasjen e deputetëve dhe ministrave shqiptarë. Mirëpo, pos që është pëlqyer nga njerëzit, humori i tij ka shkaktuar edhe reagime politike.
Partia Demokratike e Shqipërisë doli me një deklaratë duke thënë se ajo video ishte një presion ndaj drejtësisë i kryeministrit Edi Rama dhe kreut të Kuvendit, Ilir Meta. Porse, vet humoristi sqaron se videoja ka qenë thjesht një parodi për politikën shqiptare.
“Kam kënaqësinë të njoftoj gjithë shqiptarët që unë jam ‘koka’ e gjithë komplotit që po trondit politikën shqiptare dhe siç është bërë traditë këtë ‘komplot’ e kam dokumentuar në një video, ku unë personalisht shpall ofertë-kërkesën për ‘vrasjen’ e politikanëve kryesorë. Këtë komplot e kam kurdisur në bashkëpunim me ‘FBI’, ‘CIA’ dhe MOSAD-in izraelit, por për fat ‘komploti u zbulua nga Ristani dhe tani Shqipëria shpëtoi”.
“Këto nuk munda t’i thosha në videon time komike, por si Besart Kallaku kam bërë detyrën time si artist dhe qytetar (katundar) i këtij vendi duke parodizuar farsën e fëlliqur të politikës që vazhdon t’i trajtojë shqiptarët si tufë injorantesh që mund të tërhiqen për hunde në baltën që kanë gatuar për 25 vjet”.
“Përbuz çdo tentative për përfshirjen e emrit tim në historitë e ndyra të politikës; dhe ju premtoj se kam qenë, jam dhe do të jem Gjini juaj i dashur, katundari që nuk mund të tradhtojë tokën dhe njerëzit e tij të dashur dhe as nuk mund të më ndajë kush prej jush. Ndryshe nga çdo politikan që ju ka nxirë fytyrën, unë kam sjellë dritë dhe buzëqeshje në fytyrat tuaja. Dhe këtë do të vazhdoj ta bëj”, thuhet mes tjerash në postimin e tij në Facebook.
als_Latn als_Latn als_Latn als_Latn als_Latn